Suchinthana/si-wikipedia huggingface dataset:
නෝ ෆයර් සෝන්

නෝ ෆයර් සෝන්: ඉන් කිලිං ෆීල්ඩ්ස් ඔෆ් ශ්‍රී ලංකා යනු, ශ්‍රී ලාංකික සිවිල් යුද්ධයේ අවසාන සති කිහිපය පිළිබඳ විමර්ෂණාත්මක වාර්තා චිත්‍රපටියකි.  2008 වසරෙහි සැප්තැම්බර් මස සිට,  2009 වසරෙහි යුද්ධයේ නිමාව වනතුරු ගෙවුනු කාලසීමාවෙහිදී, දෙමළ ඊළාම් විමුක්ති කොටි (එල්ටීටීඊ) සංවිධානයේ මරා දමන ලද නායක වේළුපිල්ලේ ප්‍රභාකරන්ගේ 12-අවුරුදු වියැති පුත්‍රයා වූ බාලචන්ද්‍රන් ප්‍රභාකරන් ඇතුළු, දෙමළ ජනයා දහස්ගණනක් ශ්‍රී ලාංකික යුද්ධ හමුදාව විසින්, බෝම්බ හෙලීමෙන් සහ අධිකරණමය ක්‍රියා දාමයෙන් පරිබාහිරව මරා දැමීම, මෙම වාර්තා චිත්‍රපටිය විසින් ආවරණය කෙරෙයි. වාර්තා චිත්‍රපටයෙහි අඩංගු චෝදනා, ශ්‍රී ලාංකික යුද්ධ හමුදාව විසින් ප්‍රතික්ෂේප කර ඇත. 

2013 මාර්තු මාසයේදී, මෙම වාර්තා චිත්‍රපටිය, එහි අධ්‍යක්ෂක වූ, කැලම් මැක්රේ විසින්, ජිනීවාහී  එක්සත් ජාතීන්ගේ මානව හිමිකම් කවුන්සිලයේදී 22 වන සැසි වාරයේදී තිර ගත කෙරිණි.

ආශ්‍රිත

බාහිර  සබැඳි 

නෝ ෆයර් සෝන් 4oD හී

2013 බ්‍රිතාන්‍ය රූපවාහිනී වැඩසටහන් මංගලාවතරණ
ශ්‍රී ලංකාවෙහි 2013 වසර
බ්‍රිතාන්‍ය රූපවාහිනී වාර්තා වැඩසටහන්
චැනල් 4 රූපවාහිනී වැඩසටහන්
යුද්ධ අපරාධ චෝදනා ගෙන එන වාර්තාමය චිත්‍රපට
ශ්‍රී ලාංකික සිවිල් යුද්ධය පිළිබඳ වාර්තා වැඩසටහන්
බ්‍රිතාන්‍ය වාර්තාමය චිත්‍රපට
කිරි වෙහෙර

කිරි වෙහෙර යන්නෙන් පහත දෑ අදහස් විය හැක:
 කිරි වෙහෙර, කතරගම - මහසෙන් රජ විසින් තැනුණු කතරගම පිහිටි, පුරාතන ස්ථූපයකි.
 කිරි වෙහෙර, පොළොන්නරුව - පොළොන්නරුව පිහිටි පුරාතන ස්ථූපයක් වේ. එය ලංකාතිලක ප්‍රථිමා මන්දිරයට උතුරු දෙසින් වන්නට ඉදිකොට තිබේ. අඩි 80ක් පමණ උසැති ස්ථූපය පොළොන්නරුවේ ආලාහන පිරිවෙනට අයත්ය.
 කිරි වෙහෙර, ලාහුගල - ලාහුගල පිහිටි පුරාණ විහාරයක් වේ. 

වක්‍රෝත්තිහරණ පිටු
ක්‍රිපූ 1300ගණන් (දශකය)



සිද්ධි සහ උපනති 
ක්‍රිපූ 1300– ක්‍රිපූ 1200 පමණ— ග්‍රීසියේ, මයිසීනිහී, ඒට්‍රියස් භාණ්ඩාගාරය තැණිනි. 1878දී මෙහි කැණීම් සිදුකෙරුනේ ක්‍රිස්ටොස් ස්ටමටාකිස් විසිනි.
ක්‍රිපූ 1300– ක්‍රිපූ 1200 පමණ— පිලෝස්හී මාලිගාව තනන ලදි.
ක්‍රිපූ 1300 –ක්‍රිපූ 1100  පමණ— පුරාතන ග්‍රීසියේ, මයිසීනිහී, රණශූර  කලස නිමැවිණි. එය දැනට තැන්පත් කර ඇත්තේ  ඇතන්ස්හී ජාතික පුරාවිද්‍යාත්මක කෞතුකාගාරයෙහිය.

වැදගත් පුද්ගලයෝ 
 චීනයේ පැංගොං
කුසල් පෙරේරා

මතුරගේ දොන් කුසල් ජනිත් පෙරේරා  (ඉංග්‍රීසි: Mathurage Don Kusal Janith Perera) ශ්‍රී ලංකා ජාතික ක්‍රිකට් කණ්ඩායමේ සිටින ආරම්භක වමත් පිතිකරුවෙකු හා කඩුලු රකින්නෙකු වේ. මොහු විසින් එල්ල කරන බොහෝ පිතිපහරවල් ශ්‍රී ලංකාවේ හිටපු ප්‍රවේගකාරී පිතිකරු සනත් ජයසූරියගේ  පන්දුවට පහරදීමේ ආකාරයට සමාන බැවින් බොහෝ ක්‍රිකට් ක්‍රීඩා විචාරකයන් විසින් මොහුව සනත් ජයසූරියගේ නැවත ඉපදීම ලෙස විග්‍රහ කරනු ලබයි. කුසල්, කොට්ටාව ධර්මපාල විද්‍යාලයෙන් මූලික අධ්‍යාපනය මෙන්ම අවුරුදු 13න් පහල ක්‍රිකට් ක්‍රීඩාව සඳහා පිවිසි අතර පසුව කොළඹ රාජකීය විද්‍යාලයට ඇතුලත් වන ලදී. 2008 යොවුන් ලෝක කුසලාන ක්‍රිකට් තරඟාවලියට සහභාගිවූ ශ්‍රී ලංකා කණ්ඩායමේ සාමාජිකයෙකු වූ කුසල්, ඉන්පසු කොල්ට්ස් ක්‍රිකට් ක්‍රීඩා සමාජය වෙනුවන් පළමුපෙළ ක්‍රිකට් තරඟ සදහා යොමුවන ලදී. ශ්‍රී ලංකා කණ්ඩායමේ 2013 ඕස්ට්‍රේලියානු සංචාරයේදී පළමුවරට එක්දින ජාත්‍යන්තර ක්‍රිකට් තරඟයක් සඳහා සහභාගී වීමට මොහුට ලැබුණි.

අන්තර්ජාතික ක්‍රීඩා ජීවිතය 
2012/13 ශ්‍රී ලංකා කණ්ඩායමේ ඕස්ට්‍රේලියා සංචාරයේදී ආබාධයකට ලක්වූ කුමාර් සංගක්කාර වෙනුවට එවකට වයස 22ක් වූ කුසල් හට කඩුලු රකින්නෙකු ලෙස කැදවීමක් ලැබුණු අතර එම සංචාරයේ දෙවන එක්දින තරගයේදී ඔහුට මංගල එක්දින ජාත්‍යන්තර තරගවරම් ලැබුණි. එම තරගයේදී කඩුල්ල පිටුපස සිට උඩපන්දු 4 ක් රැකගනිමින් ද පන්දුවට පහරදෙමින් නොදැවී ලකුණු 14 ලබාගන්නා ලදී. ඔහුගේ ප්‍රවේගකාරී පිතිකරණ විලාශය නිසාවෙන් කෙටි කලක් තුල එක්දින හා 20-20 ජාතික කණ්ඩායමේ ආරම්භක පිතිකරු ලෙස ක්‍රීඩා කිරීමට අවස්ථාව ලැබුණි.

එක්දින ජාත්‍යන්තර තරඟ - ශතක ලැයිස්තුව

එක්දින ජාත්‍යන්තර තරඟ - තරඟයේ වීරයා සම්මාන

විස්සයි-20 ජාත්‍යන්තර තරඟ - අර්ධ-ශතක ලැයිස්තුව

විස්සයි-20 ජාත්‍යන්තර තරඟ - තරඟයේ වීරයා සම්මාන

පළමුපෙළ ක්‍රීඩා ජීවිතය 
වර්ෂ 2008 දී ඔහුගේ ප්‍රථම පළමුපෙළ තරඟය ක්‍රීඩා කිරීමට අවස්ථාවක් ලැබුණි. ඒ 2007/08 අන්තර් පළාත් 20-20 ක්‍රිකට් තරඟාවලියේ ආරාධිත පාසල් කණ්ඩායමේ උපනායකයා වශයෙනි. ඉන්පසුව කොළඹ කෝල්ට්ස් ක්‍රිකට් සමාජය වෙනුවෙන් ප්‍රථම වතාවට 2009/10 පළමුපෙළ සීමිත ඕවර තරඟයකට සහභාගී වූ අතර එහිදී ද්‍රවිඩ එක්සත් ක්‍රීඩා සමාජයට එරෙහිව මැදපෙළ පිතිකරුවෙකු ලෙස ලකුණු 39ක් ලබාගනිමින් තරඟයේ ජයග්‍රහණයට උදවු කරන ලදී. එම තරඟවාරයේදී කොල්ට්ස් ක්‍රීඩා සමාජය වෙනුවෙන් තරඟ 6කදී එක් අර්ධ-ශතකයක් සමඟින් ලකුණු 151ක් ලබාගන්නා ලදී.

එම තරඟ වාරයේදිම කෝල්ට්ස් ක්‍රිඩා සමාජය වෙනුවෙන් කුසල් තම ප්‍රථම පළමුපෙල ක්‍රිකට් ක්‍රීඩාව ආරම්භ කරනු ලැබූ අතර සිය ප්‍රථම තරඟයේදීම අර්ධ-ශතකයකින් තම ඉනිම හැඩකර ගැනීමට සමත්විය.
ඉන්පසු 2010-11 පළමුපෙල තරඟ වාරයේදී තම ප්‍රථම පළමුපෙල ශතකය, බ්ලූම්ෆීල්ඩ් ක්‍රීඩා සමාජයට එරෙහිව ලබාගන්නා ලදී. 2012-13 තරඟවාරය කුසල් හට අමතක නොවන තරඟාවලියක් කරගනිමින් බී.ආර්.සී. කණ්ඩායමට එරෙහිව ලකුණු 203ක්  ලබා ගනිමින් ද සැරසන්ස් කණ්ඩායමට එරෙහිව පන්දු 275කින් ලකුණු 336ක් ලබාගනිමින් ඔහුගේ ප්‍රථම ද්විත්ව හා ත්‍රිත්ව ශතක ලබාගන්නා ලදී.

පෞද්ගලික ජීවිතය 
කුසල් ජනිත් පෙරේරා, වර්ෂ 1990 අගෝස්තු 17 දින ව්‍යාපාරිකයෙකු වූ කිත්සිරි පෙරේරා හා පී. වී. ස්වර්ණලතා දෙපලට දාව කලුබෝවිලදී උපත ලැබිය. පවුලේ දෙවන දරුවා වූ කුසල්ට, සංජිව සහ උදාරා නම්වූ වැඩිමහල් සහෝදරයෙක් හා බාල සහෝදරියක් සිටි.

මූලාශ්‍ර 

ශ්‍රී ලංකා ජාතික ක්‍රිකට් කණ්ඩායම
ක්‍රිකට් ක්‍රීඩකයෝ
ශ්‍රී ලාංකික ක්‍රිකට් ක්‍රීඩකයෝ
2014 ආසියානු කුසලාන

2014 ආසියානු කුසලාන යනු,  ආසියානු කුසලාන ක්‍රිකට් තරගාවලියෙහි දොළොස්වන අදියර විය. මෙම තරගාවලිය බංග්ලාදේශයෙහි පවත්වන ලද්දේ 2014 පෙබරවාරි 25 දින සිට මාර්තු 8 දින දක්වාය. පෙර පැවති තරගාවලිය දිනා සිටි පකිස්තානය කුසලානයට හිමිකම් කියමින් තරග කල පසුගිය ශූරයෝ වූහ.  බංග්ලාදේශය, ඉන්දියාව, පකිස්තානය සහ ශ්‍රී ලංකාව යන ආසියානු ටෙස්ට් ක්‍රිකට් ක්‍රීඩා කරන ජාතීන් සතරදෙනා තරගාවලියට එක් වූහ; මෙයට අමතරව,  අයිසීසී ආශ්‍රිත සාමාජික ඇෆ්ගනිස්තානයද එයට එක් විය. ඇෆ්ගනිස්තානය සහභාගී වූ පළමු  50-ඕවර තරගාවලිය මෙය විය. අවසන් තරගයට පෙරාතුව ලීග් තරග දහයක් පවත්වන ලදි. තරගාවලියෙහි නාම සත්කාරකයා වූයේ අරයිස් ඉන්ඩියා වන අතර එයට එඩිය සැපයුනේ සයිකල් අගර්බාතිස් විසිනි.  අවසන් තරගයෙහිදී ශ්‍රී ලංකාව විසින් පකිස්තානය පරදවා, පස්වන වතාවට ආසියානු කුසලාන ශූරතාවය දිනා ගන්නා ලදි.

නියමිත තරග සහ ප්‍රතිඵල

කණ්ඩායම් අවධිය
ලකුණු වගුව

 අවසන් තරගයට සුදුසුකම් ලැබීය

නියමිත තරග සහ ප්‍රතිඵල

අවසාන තරගය

වාර්තා සහ සංඛ්‍යාන

පිතිකරණය 
මූලාශ්‍රය: ක්‍රික්ඉන්ෆෝ

වැඩිම කඩුළු 
මූලාශ්‍රය: ක්‍රික්ඉන්ෆෝ

ආශ්‍රිත

බාහිර  සබැඳි
 එරයිස් ඒෂියා කප් 2014 
 2014 ඒෂියා කප්

ආසියානු කුසලාන
ආසියානු කුසලාන
ආසියානු කුසලාන
ආසියානු කුසලාන
කොල්වින් ආර්. ද සිල්වා

කොල්වින් රෙජිනෝල්ඩ් ද සිල්වා (1907–1989) ( කොල්වින් ආර්. ද සිල්වා ලෙසින් හැඳින්වුනු) යනු, ශ්‍රී ලංකාවේ වැවිලි කර්මාන්ත සහ ආණ්ඩුක්‍රම ව්‍යවස්ථා කටයුතු පිළිඳ හිටපු කැබිනට් අමාත්‍යවරයෙකු, කැපීපෙනුනු පාර්ලිමේන්තු මන්ත්‍රීවරයෙකු, ට්‍රොට්ස්කිවාදී නායකයෙකු සහ නීතිඥයෙකු විය. එතුමා, ශ්‍රී ලංකාවේ පළමු මාක්ස්වාදී පක්ෂය වූ  ලංකා සම සමාජ පක්ෂයේ ආරම්භක සාමාජිකයන්ගෙන් කෙනෙකු විය.

1907 උපත්
1989 මරණ
දුරු වර්ග

ආහාරය පිසීමේදී මුසුකරන කුළුබඩු වර්ග කීපයක් දුරු වර්ග යටතට ගැනේ

දුරු වර්ග

සූදුරු

මාදුරු

කළුදුරු

කුළුබඩු
දුරු වර්ග
Anethum graveolens



විවිධ බසින් නම
 ඉංග්‍රීසි:දිල්
 පෝලන්ත : කොප'
 ග්‍රීක: අනිතොස්
 ඉරාන: ෂෙවඩ් / ෂෙවිඩ්
 මරාටි: ෂෙපු
 දෙමළ: සද කුප්පි
 මලයාලම්: සතකුප්ප / චතකුප්ප
 සංස්කෘත: ශතපුෂ්ප
 තායි: පක් චී ලාඹ්
 ලාඹ්: ඵක් සී

ආහාරයක් ලෙස

ඉති ආහාරයට

ඇට කුළුබඩුවක් ලෙස

වෙනත් භාවිත
Anethum graveolens තෙල් සබන් නිපදවීමේදී යොදාගනී.

කුළුබඩු
බීබීසී වර්ල්ඩ් නිව්ස්

බීබීසී වර්ල්ඩ් නිව්ස් යනු බීබීසීයට අයත් පැය 24 පුරාම විකාශන කටයුතු කරන ජාත්‍යන්තර රූපවාහිනී ප්‍රවෘත්ති නාලිකාවකි. අනෙකුත් සෑම බීබීසී නාලිකාවකටම වඩා වැඩි ප්‍රේක්ෂක පිරිසක් මෙම නාලිකාව සතු වෙයි. 1991 මාර්තු 11 වන දින බීබීසී වර්ල්ඩ් සර්විස් ටෙලිවිෂන් (BBC World Service Television) යන නාමයෙන් යුරෝපයෙන් පිට ඇරඹි මෙම නාලිකාවේ නම 1995 දී, බීබීසී වර්ල්ඩ් (BBC World) ලෙස වෙනස් කෙරුණු අතර, නැවතත් 2008 වර්ෂයෙදී නාමය බීබීසී වර්ල්ඩ් නිව්ස් (BBC World News) ලෙස වෙනස් කෙරිණි. නාලිකාව තුල ප්‍රවෘත්ති වැඩසටහන්, වාර්ථා වැඩසටහන්, සංවාද සහ විවිධ විශේෂාංග වැඩසටහන් විකාශය කෙරේ. ලෝකයේ අනෙකුත් පුවත් නාලිකා වලට වඩා වැඩි වාර්ථාකරුවන් සංඛ්‍යාවක් සහ, ජාත්‍යන්තර කාර්යාංශ සංඛ්‍යාවක් මෙවුන් සතුව පවතියි.

අතීතය

1991 මාර්තු 11 දින බීබීසී වර්ල්ඩ් සර්විස් ටෙලිවිෂන් යන නමින් ආරම්භ කල මෙම නාලිකාවට, බීබීසී වර්ල්ඩ් සර්විස් රේඩියෝ (BBC World Service radio) වට හිමිවන ලෙසට රජයේ ආධාර හිමි නොවීය. පටන් ගත් මුල් සමයේදී නාලිකාව තුල, දිනකට පැය භාගයක පුවත් සංග්‍රහයක් විකාශය කෙරිණි.

1995 ජනවාරියේදී මෙම බීබීසී වර්ල්ඩ් සර්විස් ටෙලිවිෂන් නාලිකාව කොටස් දෙකකට වෙන් කරන ලදී.
1995 ජනවාරි 16: "බීබීසී වර්ල්ඩ්" (පැය 24 පුරාම විකාශය වන ඉංග්‍රීසි ජාත්‍යන්තර ප්‍රවෘත්ති නාලිකාව) (මේ වන විට "බීබීසී වර්ල්ඩ් නිව්ස්").
1995 ජනවාරි 30: "බීබීසී ප්‍රයිම්" (පැය 24 පුරාම විකාශය වන ඉංග්‍රීසි වින්දනාත්මක නාලිකාව) (මේ වන විට "බීබීසී එන්ටර්ටෙයින්මන්ට්").

2008 අප්‍රියෙල් 21 වන දිනදී නාලිකාව තුල සිදුකල දැවැන්ත වෙනස්කම් සමග, නාලිකාවේ නාමයද "බීබීසී වර්ල්ඩ් නිව්ස්" ලෙස වෙනස් කෙරිණි.

බ්‍රෝඩ්කාස්ටින් හවුස් වෙතට

බීබීසී වර්ල්ඩ් නිව්ස්, එතෙක් කල් වැඩ කටයුතු කරමින් සිටි බීබීසී ටෙලිවිෂන් සෙන්ටර් (BBC Television Centre) සිට බ්‍රෝඩ්කාස්ටින් හවුස් (Broadcasting House) වෙතට, 2013 ජනවාරි 14 වන දිනදී ප්‍රතිස්ථාපනය වෙන ලදී.

සම්මාන

2006 නොවැම්බරයේ පැවැති Association for International Broadcasting සම්මාන උළෙලේදී හොඳම ජාත්‍යන්තර ප්‍රවෘත්ති නාලිකාව ලෙස බීබීසී වර්ල්ඩ් නිව්ස් නාලිකාව නම් කෙරිණි.

මූලාශ්‍ර

භාහිර සබැදි

බීබීසී රූපවාහිනී නාලිකා
පාරනාසික කෝඨරක

පාරනාසික කෝඨරක  යනු, නාසික කුහරය වටා (කුංජක කෝඨරක), ඇස් වලට ඉහළින් (ලලාට කෝඨරක), ඇස් අතරමැදිව (ඡිද්‍රාස්ථි කෝඨරක), සහ කීලාස්ථියන්ට පිටුපසින් (කීලාස්ථි කෝඨරක) වශයෙන් පිහිටි, යුගල සතරකින් සැදි වාතය-පිරි අවකාශ  සමූහයකි. මෙම කෝඨරක නම් ලබා ඇත්තේ, ඒවා පිහිටි වක්ත්‍ර අස්ථි වල නම් අනුව යමිනි.

ව්‍යුහය
මානවයන් සතුව පාරනාසික කෝඨරක කිහිපයක් ඇති අතර, ඒවා උපකාණ්ඩ වලට බෙදා නම් ලබා ඇත්තේ, කෝඨරක පිහිටා ඇත්තේ කුමන  අස්ථි තුලද, ඒවායේ නම් අනුව යමිනි:

 කුංජක කුහර ලෙසින්ද හැඳින්වෙන,  කුංජක කෝඨරක යනු, පාරනාසික කෝඨරක අතුරින් විශාලතම ඒවා වන අතර, ඇස් වලට යටින්, කුංජක අස්ථිය තුල පිහිටා ඇත.
 ලලාට කෝඨරක, ඇස්වලට උත්තර ලෙසින්, නලලෙහි හෙවත් ලලාටයෙහි තද කොටස තනන ලලාට අස්ථිය තුල පිහිටා ඇත.
 ඡිද්‍රාස්ථි කෝඨරක තැනී ඇත්තේ, නාසය සහ ඇස් අතර පිහිටන  ඡිද්‍රාස්ථි අස්ථිය තුල සැදෙන ප්‍රභින්න වාත කෝෂ වෙතිනි.
 කීලාස්ථි කෝඨරක, පිටියුටරි ග්‍රන්ථිය මධ්‍යයෙහි, කීලාස්ථි අස්ථිය තුල පිහිටයි.

පාරනාසික වාත කෝඨරක, ශ්වසන අපිච්ඡදය (පක්ෂ්මධර ව්‍යාජ ස්තරිභූත ස්තම්භික අපිච්ඡදය) වෙතින් අතුරුණු ලබයි.

ප්‍රවර්ධනය
පාරනාසික කෝඨරක ප්‍රවර්ධනාත්මකව තැනෙනුයේ,  නාසික කුහරය වෙතින් පැනනගින වාතය-පිරි කෝෂයන් (වායව අන්ධාශ) විසින්, අස්ථිය සෑරීම නිසාවෙනි. පුර-ප්‍රසව අවධියෙහි ඇරඹෙන මෙම ක්‍රියාවලිය, ජීවියෙකුගේ ආයු කාලය පුරා දිගටම සිදු වෙයි.

අනෙකුත් සතුන් තුල
විවිධ සතුන් තුල  (බොහෝ ක්ෂීරපායියන්, පක්ෂීන්, පියාඹනු-නොලබන ඩයිනොසොරියන් සහ, කුම්භිලයන් අඩංගු) පාරනාසික කෝඨරක ඇති වෙයි. මානව-නොවන සතුන් තුල, කෝඨරක ඇති වන අස්ථීන් විවිධාකාර වෙති.

කෘත්‍යය

කෝඨරකයන්හී ජීව විද්‍යාත්මක භූමිකාව විවාදයට පාත්‍රවූ කරුණක් වුවද, විය හැකි කෘත්‍යයන් කිහිපයක් යෝජනාවී ඇත:
 හිස් කබලෙහි ඉදිරිපස  සහ විශේෂයෙන් මුහුණේ අස්ථීන්ගේ සාපේක්ෂ බර අඩුකරලීම.
 කටහඬෙහි අනුනාදය ඉහළ දැමීම.
 මුහුණට එල්ල වන පහර වලදී ස්වාරක්ෂකයක් සැපයීම
 නාසික කුහරයෙහි විගස සිදු විය හැකි උෂ්ණත්ව වෙනස්වීම් වලින්, දන්ත මූල සහ ඇස් වැනි සංවේදී ව්‍යුහයන් පරිවාරණය කිරීම.
 මෙම පෙදෙසෙහි  සෙමෙන් සිදුවන වාත පිරිවැටුම භාවිතයෙන් ආශ්වාස වාතය ආර්ද්‍රකරණය සහ රත්කිරීම.
 අන්තර්නාසික සහ මස්තු වායු පීඩන නියාමනය
 ප්‍රතිශක්තිවිද්‍යාත්මක ආරක්ෂණය

මෙසේ විවිධ යෝජනා තිබුණද, පාරනාසික කෝඨරක කිසිම ජීව විද්‍යාත්මක කෘත්‍යයක් සිදුනොකරමින්, ඒ වෙනුවට  සත්භාවෝදයේදී පසරයක් ලෙසින් ප්‍රවර්ධනය වූවා විය හැක.

සායනික අදාළතාව

ප්‍රදාහය

පාරනාසික කෝඨරක සහ නාසික කුහරය එකිනෙක හා සම්බන්ධ වන්නේ  පූට ලෙසින් හැඳින්වෙන කුඩා විවර තුලිනි. අසාත්මික ප්‍රදාහයක් නිසා හෝ සෙම්ප්‍රතිශ්‍යාවක් හා සමග ඇතිවන නාසික අතුරුණුවෙහි ඉදිමුමක් නිසාවෙන් හෝ මේවා පහසුවෙන් අවහිර විය හැක. මෙය සිදුවුවහොත්, කෝඨරක තුල ශ්ලේෂ්මලයෙහි සාමාන්‍ය අපවහනයට අවහිරතා  සිදුවන අතර, කෝඨරක ප්‍රදාහය ඇතිවිය හැක. කුංජක අපර දත් පිහිටන්නේ කුංජක කෝඨරකය සමීපයෙහි බැවින්, දත් වල ආසාදන වැනි  කිසියම් රෝග ක්‍රියාවලීන් පවතියි නම්, සායනික ගැටළු පවා එය විසින් ඇති කර ලිය හැක. අසබඩ ඇති තවත් දතක ආසාදනය මූලාශ්‍ර කොට ගෙන ඇති වන ප්‍රදාහය ආකාරයෙන් වන ද්වීතියක කෝඨරක ප්‍රදාහයද මෙම සායනික ගැටළු වල අංගයක් විය හැක.

අමතර රූප

මෙයද බලන්න

ආශ්‍රිත

බාහිර සබැඳි

 
 දි ඇනටමි විස්: CT පැරනේසල් සයිනසස්
 සයිනස් ප්‍රොබ්ලම්ස් නිවිප්‍ර
 සයිනූසයිටිස්: සිම්ප්ටම්ස්, කෝසර්ස්, ඇන්ඩ් ට්‍රීට්මන්ට්
 ටෙක්සාස් විශ්වවිද්‍යාලයීය වෛද්‍ය අංශය: පැරනේසල් සයිනස් ඇනටමි ඇන්ඩ් ෆන්ෂන්

මානව හිස සහ බෙල්ල
හිසෙහි සහ බෙල්ලෙහි අස්ථි
පදම්කළ සම්

සත්ත්‍ව (සාමාන්‍යෙයන් ගව) සම් පදම්කර නිපදවන කල් පවත්නා, සුනම්‍ය අමුද්‍රව්‍යය  පදම්කළ සම් නම් වේ.
පදම්කළ සම්
ඌර්ධවහනුක කෝඨරකය

පිරමිඩ-හැඩැති  ඌර්ධවහනුක කෝඨරකය (හෝ හයිමෝ ගහ්වරය) යනු පාරනාසික කෝඨරක අතුරින් විශාලතමය වන අතර, නාසයේ  මධ්‍ය ආයනය වෙතට අපවහනය වෙයි.

ආශ්‍රිත

හිසෙහි සහ බෙල්ලෙහි අස්ථි
සීඑන්එන් ඉන්ටර්නැෂනල් ඒෂියා පැසිපික්

සීඑන්එන් ඉන්ටර්නැෂනල් ඒෂියා පැසිපික් යනු සීඑන්එන් ඉන්ටර්නැෂනල් රූපවාහිනී ජාලය විසින්, ආසියා පැසිපික් කලාපීය රටවල් වෙනුවෙන් ඉදිරිපත් කරනු ලබන රූපවාහිනී විකාශයකි. එහි ඉදිරිපත් කිරීම් කටයුතු සීඑන්එන් ට අයත් හොංකොං මූලස්ථානයේ සිට සිදු කෙරෙයි. මුල්ම වැඩසටහන් 1989 අගෝස්තුවේදී මුදාහරින ලදී.

1989 - 2005 අතර කාලය තුලදී, ආසියා පැසිපික් කලාපය වෙනුවෙන්, ඒෂියා දිස් ඩේ (Asia This Day), සීඑන්එන් මෝනින් නිව්ස් (CNN Morning News) (ආසියා සංස්කරණය), නිව්ස් බිස් ටුඩේ (News Biz Today) සහ ඒෂියා නිව්ස් (Asia News) වැනි විශේෂ වැඩසටහන් මෙම සංස්කරණ විකාශය තුලින් ඉදිරිපත් කෙරුණි. නමුත් වර්ථමානය වනවිට මෙම ඒෂියා පැසිපික් සංස්කරණ විකාශය සහ, සීඑන්එන් ඉන්ටර්නැෂනල් හී අනෙකුත් සංස්කරණ විකාශයන් අතර වෙනස්කම් ඉතා අවම මට්ටමක පවතී.

මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

ජාත්‍යන්තර රූපවාහිනී නාලිකා
Oba of kmv



Old Pupils ’ Associations of Kuruwamulla M.V 
''Past Pupils’ Associations of Kuruwamulla M.V'
School: WP/GM/ Kuruwamulla Maha Vidyalaya ,Wathurugama.

කූරුවමුල්ල මහා විද්‍යාලීය ආදි ශිෂ්‍ය සංසඳය 
අපගේ දැක්ම
         සිසුන්ගේ  කුසලතා දක්ෂතා හා ආකල්ප වර්ධනය තුලින්
 කුරුවමුල්ල මහා විද්‍යාලය බස්නාහිර පලාතේ ප්‍රධාන පාසල් අතරට ගෙන යමින්
 ප්‍රාදේශිය අධ්‍යාපනය දියුණුකිරිම.

සබඳතා  
 ලිපිනය : බප/ගම් කූරුවමුල්ල මහා විද්‍යාලය , වතුරුගම 
 වි.ලිපිනය : obaofkmv@gmail.com 
ෆෙස් බුක් පිටුව
1815


1815 වසර (MDCCCXV) යනු, ග්‍රෙගෝරියානු දින දසුන ප්‍රකාර  ඉරිදා දිනයකින් ඇරඹෙන සාමාන්‍ය අවුරුද්දක් (බැඳිය විසින් සම්පූර්ණ දින දසුන දක්වනු ඇත) වන අතර,  දින-12ක් මන්දගාමී ජූලියානු දින දසුන ප්‍රකාර සිකුරුාදා දිනයකින් ඇරඹෙන සාමාන්‍ය අවුරුද්දක් වෙයි .

ක්‍රි.ව. 1815
හත්වන බුවනෙකබාහු රජ

හත්වන බුවනෙකබාහු කෝට්ටේ රජු වූ සත්වන විජයබාහු රජුගේ හා ඔහුගෙ අග බිසවගේ වැඩිමහල් දරුවා විය.  1468දී උපන් ඔහුගේ  සොහොයුරන් වූයේ මායාදුන්නේ හා රයිගම බණ්ඩාර ය. ඔහුගේ පියගේ දෙවන විවාහයේ නව බිසව, දේව රාජසිංහ නම් වෙනත් අයෙකුගෙ පුතෙකු ද රැගෙන ආ අතර රජු ඔහුට තමාගෙන් පසු රජකම ලබා දීමට අදහස් කළ බැවින්  බුවනෙකබාහු හා ඔහුගේ සොයුරන් දෙදෙනා රාජධානිය අත්හැර පලා යාමට පෙළඹුනු අතර ඔවුන් නැවත පැමිණියේ උඩරට රාජධානියෙන් ලැබුණු හමුදාවක් ද සමගිනි.

කෝට්ටේ රජු ලෙස රාජ්‍ය කාලය

මායාදුන්නේ රජු විසින් උඩරට රජු වූ ජයවීර රජුගේ හමුදා මගින් කෝට්ටේ රජ කළ තම පියාට එරෙහිව සාර්ථකව සටන් මෙහෙයවන ලද අතර ඉන් පසු සත්වන විජයබාහු රජුගේ නීත්‍යනුකූල පුතුන් තිදෙනා විසින් එම රජ්‍යය කොටස් තුනකට බෙදා ගන්නා ලදී. බුවනෙකබාහු කුමරු හත්වන බුවනෙකබාහු නමින් කෝට්ටේ රජු ලෙස ද, මායාදුන්නේ සීතාවක රජු ලෙස ද, පරරාජසිංහ හා මහා රයිගම් බණ්ඩාර ලෙස හඳුන්වනු ලබන රයිගම බණ්ඩාර රයිගම රජු ලෙස ද රාජ්‍යත්වයට පත් වූහ. කෙසේ වුවත්, 1538දී සිදු වූ රයිගම බණ්ඩාරගේ මරණයෙන් පසුව  මායාදුන්නේ රයිගම තම රාජ්‍යයට නතු කරගත් අතර, පියාගේ ඝාතනයේ දී විශාල කාර්යභාරයක් ඉටු කළ තමා ගැන පෙර සිටම අවිශ්වාස කළ තම වැඩිමහල් සොයුරාගේ රාජ්‍යයේ සතුරෙකු බවට ද පත් විය.

බුවනෙකබාහුගේ රාජ්‍ය කාලයේ දී, මායාදුන්නේ තම පුතු වූ පළමු රාජසිංහ සමග එක්ව පෘතුගීසීන්ට එරෙහිව ඔවුන් පලවා හැරීම සඳහා අඛණ්ඩව සටන් කළ අතර බුවනෙකබාහුගෙන් කෝට්ටේ රාජධානිය ලබා ගැනීමට ඔහුව රජකමින් පහ කිරීමට තැත් කළහ. මෙහි ප්‍රතිඵලයක් ලෙස රජුට පෘතුගීසීන්ගේ පක්ෂය ගැනීමට සිදුවූයේ තම සොයුරාගෙන් තම රාජ්‍යය ආරක්ෂා කර ගැනීමට ඔවුන්ගේ බලය අවශ්‍ය වූ බැවිනි.  තම පාලන සමය තුළ ඔහු දුර්වල පාලකයෙකු වූ අතර පෘතුගීසීන් මත අධික ලෙස යැපෙමින්  අවසානයේ දී ඔවුන් සමග මිත්‍ර විය.

ශා. ෆ්‍රැන්සිස් ක්ෂේවියර් හමුවීම

කෙසේ වුවද, ඔහු ද ආගමික නියමයන් සම්බන්ධයෙන් පෘතුගීසීන් සමග විරුද්ධ විය. 16 වන සියවස මැද දී පෘතුගාලයේ තුන්වන ජෝන් රජු විසින් ඉන්දියාවේ හා ලංකාවේ කතෝලික ධර්මය දේශනා කිරීමට ශාන්ත ෆ්‍රැන්සිස් ක්ෂේවියර් මුනිතුමා පිටත් කරන ලදී. ඔහු කෝට්ටේ රජු හමුවී, ඔහු සමග තමාගේ දහමට හැරීම ගැන සාකච්ඡා කළේය.

මූලාශ්‍ර

රජවරු - කෝට්ටේ රාජධානිය
ශ්‍රී ලංකාවේ රජවරු
සිරි සඟ බෝ රාජ වංශය
ඊටීටීවී නිව්ස්

ඊටීටීවී නිව්ස් යනු තායිවානයේ ඊස්ටර්න් ටෙලිවිෂන් (Eastern Television) ජාලය විසින් මෙහෙයවනු ලබන, කේබල් සහ සැටලයිට් තාක්ෂණයන්ගෙන් මුදා හරින රූපවාහිනී ප්‍රවෘත්ති නාලිකාවකි. නාලිකාවේ විකාශන කටයුතු 1990 ජනවාරි 1 වැනිදා අරඹන ලදී.

මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
 ETTV News official website

ජාත්‍යන්තර රූපවාහිනී නාලිකා
නිව්ස් ටයිම්

නිව්ස් ටයිම් යනු ඉන්දියාව පදනම් කරගත් පැය 24 පුරාම විකාශන කටයුතු සිදුකරන රූපවාහිනී ප්‍රවෘත්ති නාලිකාවකි. නාලිකාවේ හිමිකාරීත්වය Rose Valley සමූහය සතුවෙයි.

ආරම්භය
නාලිකාවේ විකාශන කටයුතු 2010 වර්ෂයේදී අරඹන ලදී.

මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
Rose Valley Group   

ජාත්‍යන්තර රූපවාහිනී නාලිකා
ඉන්දියාවේ රූපවාහිනී නාලිකා
කැබිතිගොල්ලෑව සමූලඝාතනය

කැබිතිගොල්ලෑව සමූලඝාතනය යනු 2006 වර්ෂයේදී, දෙමළ කොටි ත්‍රස්ථවාදීන් විසින් ශ්‍රී ලංකාවේ සිදු කරන ලද තවත් එක් දරුණු ගණයේ මිනිස් සංහාරයකි.

සිදුවීම 
2006 ජුනි 15 වන දිනදී, දෙමළ කොටි ත්‍රස්ථ සංවිධානයේ සාමාජිකයෝ පිරිසක් කැබිතිගොල්ලෑව රජයේ බස් රථයකට ක්ලේමෝ බෝම්බ ප්‍රහාරයක් එල්ල කල අතර, ප්‍රහාරයෙන් කුඩා දරුවන්ද ඇතුලත්ව බස් රථයේ ගමන් ගත් සිංහල සිවිල් වැසියා් 68 දෙනෙකු ජීවිතක්ෂයට පත් විය. ප්‍රහාරයේ වගකීම භාරගැනීම, සුපුරුදු ලෙසම දෙමළ කොටි ත්‍රස්ථ සංවිධානය විසින් ප්‍රතික්ෂේප කල නමුදු, එක්සත් ජනපදය සහ ශ්‍රී ලංකා නිරික්ෂක මෙහෙයුම (Sri Lanka Monitoring Mission) කණ්ඩායම විසින්, මෙම ත්‍රස්ථ ප්‍රහාරය කොටි සංවිධානය විසින් සිදුකරන ලද්දක් බවට තහවුරු කරන ලදී.

ප්‍රහාරය හෙලා දකිමින් එක්සත් ජනපදය විසින් මේ සම්බන්ධව ප්‍රකාශයක්ද නිකුත් කරන ලදී.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

වැඩිදුර කියවීම්

 රොහාන් ගුණරත්න. (1998). Sri Lanka's Ethnic Crisis and National Security, කොළඹ: South Asian Network on Conflict Research. ISBN 955-8093-00-9
 රොහාන් ගුණරත්න. (1 October 1987). War and Peace in Sri Lanka: With a Post-Accord Report From Jaffna, ශ්‍රී ලංකාව: Institute of Fundamental Studies. ISBN 955-8093-00-9
 Gunasekara, S.L. (4 November 2003). The Wages of Sin, ISBN 955-8552-01-1

සිවිල් පුද්ගලයින් සමූලඝාතන - ශ්‍රී ලංකා
1987 මධ්‍යම බස් නැවතුම්පල බෝම්බ ප්‍රහාරය

මධ්‍යම බස් නැවතුම්පල බෝම්බ ප්‍රහාරය යනු, 1987 අප්‍රියෙල් 21 වන දිනදී ශ්‍රී ලංකාවේ කොළඹ පිටකොටුව මධ්‍යම බස් නැවතුම්පල පර්යන්තයේ පුපුරුවා හරින ලද, කාර් බෝම්බ ප්‍රහාරයකි. දෙමළ කොටි ත්‍රස්ථ සංවිධානය විසින් සිදුකල මෙම ප්‍රහාරයෙන් සිවිල් වැසියන් 113 දෙනෙකු ජීවිතක්ෂයට පත්විය.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

භාහිර සබැදි
 BBC On This Day - Tamil Tigers blamed for bus garage blast

එල්.ටී.ටී.ඊ. ත්‍රස්තවාදීන් සිවිල් වැසියන්ට එල්ලකල ප්‍රහාර
කෝකිලායී සමූලඝාතනය

කෝකිලායී සමූලඝාතනය 1984 වර්ෂයේදී දෙමළ කොටි ත්‍රස්ථවාදීන් විසින් සිදුකරනු ලැබූ තවත් එක් මිනිස් සංහාරයකි.

සිදුවීම
1984 දෙසැම්බර් 1 වන දිනදී, දෙමළ කොටි ත්‍රස්ථ සාමාජිකයින් පිරිසක් කේකිලායී ගම්මානයේදී, සිංහල සිවිල් වැසියන් 11 දෙනෙකුට වෙඩි තබා ඝාතනය කරන ලදී. කෙන්ට් ඇන්ඩ් ඩොලර් ෆාම් සමූලඝාතනය සිදුවූ දිනට පසු දිනයේදී මෙම ඝාතනයන්ද සිදුවිය. මිය ගිය බොහෝ දෙනෙකු සිංහල ධීවරයෝ වූහ.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

වැඩිදුර කියවීම්
 රොහාන් ගුණරත්න. (1998). Sri Lanka's Ethnic Crisis and National Security, කොළඹ: South Asian Network on Conflict Research. ISBN 955-8093-00-9
 රොහාන් ගුණරත්න. (October 1, 1987). War and Peace in Sri Lanka: With a Post-Accord Report From Jaffna, ශ්‍රී ලංකාව: Institute of Fundamental Studies. ISBN 955-8093-00-9
 Gunasekara, S.L. (November 4, 2003). The Wages of Sin, ISBN 955-8552-01-1

සිවිල් පුද්ගලයින් සමූලඝාතන - ශ්‍රී ලංකා
ගෝමරන්කඩවල සමූලඝාතනය

2006 වර්ෂයේදී දෙමළ කොටි ත්‍රස්ථවාදීන් පිරිසක්, ත්‍රිකුණාමලය ගෝමරන්කඩවල ගම්මානයේදී සිංහල සිවිල් වැසියන් 6 දෙනෙකුට වෙඩි තබා ඝාතනය කල අතර, එම ප්‍රහාරය ගෝමරන්කඩවල සමූලඝාතනය ලෙස හැඳින්වේ.

සිදුවීම
2006 අප්‍රියෙල් 23 වන දින, කල්‍යාණපුර, ගෝමරන්කඩවල කුඹුරක එරුණු ට්‍රැක්ටරයක්, සකසා ගනිමින් සිටි සිංහල සිවිල් වැසියන් 6 දෙනෙකු වෙතට කඩාවැදුණු දෙමළ කොටි ත්‍රස්ථවාදීන් පිරිසක්, ඔවුන් වෙත වෙඩි ප්‍රහාර එල්ල කර ඝාතනය කොට පලා යන ලදී.

මරණයට පත්වූවන්
මෙම ප්‍රහාරයෙන් පාසල් සිසුන් 4 දෙනෙකු ඇතුළුව, සිවිල් වැසියන් 6 දෙනෙකුට සිය ජීවිත අහිමි විය.

මිය ගිය පිරිස,
 එම්. ඩී. චමින්ද ප්‍රසන්න බණ්ඩාර (වයස 27, ග්‍රාමාරක්ෂකයෙක්)
 ඒ. අනුර ශාන්ත අබේසේන (වයස 19 , පාසල් සිසුවෙක්)
 ආර්. එරන්ද සඳරුවන් රූපසේන (වයස 15 , පාසල් සිසුවෙක් ) 
 ඩී. ලලිත් බණ්ඩාර දිසානායක (වයස 15 , පාසල් සිසුවෙක්)
 අජිත් කුමාර ආරියවංශ (වයස 19 , පාසල් සිසුවෙක්) 
 ඩී. වසන්ත කුමාර ( වයස 24 , ගොවියෙක්)

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර
Gunananda, A.T.M. "Gomarankadawala: “We need more security say villagers“ ", The Sunday Times, April 30, 2006.

වැඩිදුර කියවීම්
"Kalyanapura, Gomarankadawala Massacre on 23 April 2006"

සිවිල් පුද්ගලයින් සමූලඝාතන - ශ්‍රී ලංකා
පල්ලියගොඩැල්ල සමූලඝාතනය

පල්ලියගොඩැල්ල සමූලඝාතනය යනු දෙමළ කොටි ත්‍රස්ථවාදීන් විසින්, 1991 වර්ෂයේදී සිදුකරන ලද මුස්ලිම් ජන සංහාරයකි.

සිදුවීම
1991 ඔක්තෝම්බර් 15 දිනදී පල්ලියගොඩැල්ල ගම්මානයට කඩා වැදුණු කොටි ත්‍රස්ථ සාමාජිකයින් පිරිසක්, එම ගම්මානයේ සිටි කුඩා දරුවන්ද ඇතුළු මුස්ලිම් වැඩිහිටියන් 171 ඇතුළු 182 දෙනෙක් ඝාතනය කරන ලදී.
පල්ලියගොඩැල්ල ගම්මානයේ වැසියන් හට ශ්‍රී ලංකාා හමුදාවන් විසින් සිය ආරක්ෂාව සලසා ගැනීම උදෙසා පතොරම් තුවක්කු ලබා දී තුබුනද, එය ප්‍රමාණවත් නොවූ බව පැවසේ. මෙම ඝාතන සිදුකර ලද්දේ කාන්තා කොටි ත්‍රස්ථ සාමාජිකාවන් සහ ළමා කොටි සොල්දාදුවන් විසින් බවත් සඳහන්ය.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

වැඩිදුර කියවීම්
 රොහාන් ගුණරත්න. (1998). Sri Lanka's Ethnic Crisis and National Security, කොළඹ: South Asian Network on Conflict Research. ISBN 955-8093-00-9
 රොහාන් ගුණරත්න. (October 1, 1987). War and Peace in Sri Lanka: With a Post-Accord Report From Jaffna, ශ්‍රී ලංකාව: Institute of Fundamental Studies. ISBN 955-8093-00-9
 Gunasekara, S.L. (November 4, 2003). The Wages of Sin, ISBN 955-8552-01-1
 http://www.bbc.co.uk/sinhala/news/story/2006/09/060924_muttur_muslims.shtml
 http://www.satp.org/satporgtp/sair/Archives/5_12.htm
 http://www.rand.org/pubs/monograph_reports/MR1405/MR1405.ch3.pdf
 http://www.uthr.org/Reports/Report11/chapter7.htm#_Toc516039377

සිවිල් පුද්ගලයින් සමූලඝාතන - ශ්‍රී ලංකා
ස්කයි නිව්ස් ඕස්ට්‍රේලියා

ස්කයි නිව්ස් ඕස්ට්‍රේලියා යනු ඕස්ට්‍රේලියාව ට අයත් පැය 24 පුරාම විකාශන කටයුතු සිදු කරන, කේබල් සහ සැටලයිට් තාක්ෂණයෙන් මුදාහරින රූපවාහිනී ප්‍රවෘත්ති නාලිකාවකි. වර්ථමානයේදී මිලියන 2.5 ක පමණ ග්‍රාහක පිරිසක් නාලිකාව සතුවෙයි.

1996 පෙබරවාරි 19 දින අරඹන ලද මෙම නාලිකාව, ඕස්ට්‍රේලියාවේ ප්‍රථම රූපවාහිනී ප්‍රවෘත්ති නිෂ්පාදක නාලිකාවයි. 2008 වර්ෂයේදී, මෙම නාලිකාව ස්කයි නිව්ස් බිස්නස් චැනල් නමින් ව්‍යාපාරික තොරතුරු ගෙන එන නාලිකාවක්ද පටන් ගන්නා ලදී. නාලිකාවේ පුළුල් තිර විකාශනය 2009 මැයි 17 වන දින අරඹන ලදී.

නාලිකාවේ කාර්යාංශ
 සිඩ්නි, ඕස්ට්‍රේලියාව
 මෙල්බර්න්, ඕස්ට්‍රේලියාව
 බ්‍රිස්බේන්, ඕස්ට්‍රේලියාව
 පර්ත්, ඕස්ට්‍රේලියාව
 ඇඩිලේඩ්, ඕස්ට්‍රේලියාව
 හොබාට්, ඕස්ට්‍රේලියාව
 කැන්බරා, ඕස්ට්‍රේලියාව
 ඕක්ලන්ඩ්, නවසීලන්තය.

සම්මාන

මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි

Sky News Channel on YouTube

ජාත්‍යන්තර රූපවාහිනී නාලිකා
කල්ලරාව සමූලඝාතනය

කල්ලරාව සමූලඝාතනය 1995 වර්ෂයේදී, දෙමළ කොටි ත්‍රස්ථ සංවිධානය විසින් ශ්‍රී ලංකාවේ කල්ලරාව ධීවර ගම්මානයේ සිදුකරණ ලද මිනිස් සංහාරයකි.

කල්ලරාව යනු ත්‍රිකුණාමලය නගරයේ සිට කිලෝ මීටර 35 ක් පමණ දුරින්, නැගෙනහිර මුහුදුබඩව පිහිටි කුඩා ධීවර ගම්මානයකි. ප්‍රහාරය එල්ල වූ සමයේදී ගම්මානය තුල සංක්‍රමණික ධීවරයන් විසූ බවට සඳහන්ය.

සිදුවීම
1995 මැයි 25 වන දින කල්ලරාව ධීවර ගම්මානයට කඩා වැදුනු, දෙමළ කොටි ත්‍රස්ථවාදීහූ පිරිසක් දරුවන්ද ඇතුළුව, සිංහල සිවිල් වැසියන් 42 නෙකු ඝාතනය කරන ලදී. ප්‍රහාරයෙන් අනතුරුව දිවිරැකගත් අනෙකුත් ගම්වාසීහූ ගම්මානය අතහැර යාමට පෙළඹුනු නමුත්, පසුව ශ්‍රී ලංකා හමුදා ආරක්ෂාව යටතේ, නැවතත් ගම්මානය වෙත පැමිණෙන ලදී.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

වැඩිදුර කියවීම්
 රොහාන් ගුණරත්න. (1998). Sri Lanka's Ethnic Crisis and National Security, කොළඹ: South Asian Network on Conflict Research. ISBN 955-8093-00-9
 රොහාන් ගුණරත්න. (1 October 1987). War and Peace in Sri Lanka: With a Post-Accord Report From Jaffna, ශ්‍රී ලංකාව: Institute of Fundamental Studies. ISBN 955-8093-00-9
 Gunasekara, S.L. (4 November 2003). The Wages of Sin, ISBN 955-8552-01-1

සිවිල් පුද්ගලයින් සමූලඝාතන - ශ්‍රී ලංකා
අළු බදාදා

අළු බදාදා යනු,  බටහිර ක්‍රිස්තියානි දින දසුන පරිදී චතාරික සමයෙහි පළමුවන දිනය වන අතර,  පාපෝච්චාරණ අඟහරුවාදා දිනයට පසු දිනයේදී එය යෙදෙයි.

මූලාශ්‍ර

බදාදා
චතාරික සමය
සුචල නිවාඩු දිනයන් (පාස්කු දින පදනම් කර ගෙන)
ක්‍රිපූ 543



සිද්ධි
 උතුරු ඉන්දියානු විජය කුමරු ලංකාව ආක්‍රමණය කොට සිංහල රාජ වංශයක් පිහිටුවීය.
 ඇතැන්සයේ ක්‍රෑර පාලක, පයිසිස්ට්‍රසස් විසින්,  ඩීලොස් දිවයින පවිත්‍රකරණය කරන ලදි. (දළ වශයෙන්)
 චී චං නම් චීන රාජ්‍යතාන්ත්‍රිකයාගේ මගපෙන්වීම යටතේ, චෙං රාජ්‍යය විසින් විධිමත් නීති සංග්‍රහයක් සංස්ථාපනය කරන ලදි.

උපත්

මරණ
 ගෞතම බුදුරජාණන්වහන්සේ මහාපරිනිර්වාණපාත්‍ර වූහ ( තායිලන්තයේ සහ අනෙකුත් ස්ථානයන්හී සාම්ප්‍රදායිකව සැලකෙයි -  තායි දින දසුනෙහි පදනම)

ආශ්‍රිත

ක්‍රිපූ 540ගණන්